ݣورزيل
[[فيشي:Gurzil.PNG|تصغير|نقيشة بونيقية كاتدكر ڭورزيل]]
'''ݣورزيل''' هوّا [[ديانة أمازيغية قديمة|رب أمازيغي]] كانو كيعبدوه ل[[أمازيغ]] لقدام، سيرتو لقبايل ديال [[لواتة]] ف [[ليبيا]]. لعيبادة ديالو تقدر تكون كانت واصلة حتال [[وليلي (مدينة قديمة)|وليلي]] ف [[لمغريب]].<ref name="camps">{{Cite encyclopedia
|year=1999
|title=ݣورزيل
|encyclopedia=[[لموسوعة لأمازيغية]]
|publisher=Edisud
|url=https://journals.openedition.org/encyclopedieberbere/1824
|last=كامپ
|first=ݣابرييل
|publication-place=Aix-en-Provence
|volume=21
|archive-url=http://web.archive.org/web/20230710235452/https://journals.openedition.org/encyclopedieberbere/1824
|archive-date=10 يوليوز 2023
}}</ref> ف دّيانة لأمازيغية لقديمة، ݣورزيل كان كيتّعتابر رب د رّعد<ref name="vol5">{{Cite book
|title=Encyclopédie du dix-neuvième siècle: répertoire universel des sciences, des lettres et des arts avec la biographie de tous les hommes célèbres, Volume 5 [إنسيكلوپيديا ديال لقرن تسعطاش: ريپيطوار شامل ديال صّيونص، لأداب ؤ لفنون، ب سيرات ديال جميع شّخصيات لمشهورة]
|author=أونج دو سان پريست
|language=fr
|page=289
|year=1846
}}</ref> ؤلا رب د لحرب، ؤ هوّا ولد رّب لّيبي [[مصر|لميصري]] [[أمون]]، ؤ كيتمتل علا شكل [[تور]].

علا حساب شنو كتب لمؤرخ [[أندلوس|لأندلسي]] [[البكري]]، تقدر تكون لعيبادة د ݣورزيل ستامرات حتال [[لقرن حضاش]] لميلادي، ف مدينة [[ݣيرزا]] ف لجنوب شّرقي د ليبيا، لّي غالبا تسمات عليه، ؤ كان فيها معبد خاص ب ݣورزيل.

ݣورزيل مدكور ف قصيدة سميتها [[يوهانيس]] ديال لكاتب لأمازيغي رّوماني [[كوريپوس]]، لّي وصف فيها لحروب ما بين ل[[مور]] ؤ [[لإمبراطورية لبيزنطية|رّومان شّرقيين]] ف [[لقرن سات|لقرن سّات لميلادي]]. سّمية ديالو أيضا مدكورة ف نقيشة [[لبونيقية|نيوبونيقية]] تّلقات ف [[ليپسيس ماݣنا|ليپتيس ماݣنا]] ف ليبيا، ؤ مديورة قبل من سّمية د رّب رّوماني [[ساتورن (رب)|ساتورن]]، شّي لّي كيدل علا لأهمية لكبيرة ديالو. كوريپّوس دكر بلي شّاف ديال قبيلة لواتة كان ف نفس لوقت راهب ديال ݣورزيل، ؤ بلي تصاور ديال هاد رّب علا شكل تور كانو كيتخادو ديما ف لحرب. قبل لبدية د لمقاتلة، كانو لّواتيين كيطلقو تور د بصّح علا لعدو ديالهوم.<ref name="camps"/>

== مصادر ==
{{عيون}}
{{زريعة}}
{{ضبط مخازني}}

[[تصنيف:ديانة أمازيغية قديمة]]
[[تصنيف:ربايب و ربات د لأمازيغ]]
[[تصنيف:عجولا ف لأساطير]]
[[تصنيف:مقالات فيها مصدر و 3000 بايت]]
ݣورزيل هوّا رب أمازيغي كانو كيعبدوه لأمازيغ لقدام، سيرتو لقبايل ديال لواتة ف ليبيا. لعيبادة ديالو تقدر تكون كانت واصلة حتال وليلي ف لمغريب. ف دّيانة لأمازيغية لقديمة، ݣورزيل كان كيتّعتابر رب د رّعد ؤلا رب د لحرب، ؤ هوّا ولد رّب لّيبي لميصري أمون، ؤ كيتمتل علا شكل تور.

علا حساب شنو كتب لمؤرخ لأندلسي البكري، تقدر تكون لعيبادة د ݣورزيل ستامرات حتال لقرن حضاش لميلادي، ف مدينة ݣيرزا ف لجنوب شّرقي د ليبيا، لّي غالبا تسمات عليه، ؤ كان فيها معبد خاص ب ݣورزيل.

ݣورزيل مدكور ف قصيدة سميتها يوهانيس ديال لكاتب لأمازيغي رّوماني كوريپوس، لّي وصف فيها لحروب ما بين لمور ؤ رّومان شّرقيين ف لقرن سّات لميلادي. سّمية ديالو أيضا مدكورة ف نقيشة نيوبونيقية تّلقات ف ليپتيس ماݣنا ف ليبيا، ؤ مديورة قبل من سّمية د رّب رّوماني ساتورن، شّي لّي كيدل علا لأهمية لكبيرة ديالو. كوريپّوس دكر بلي شّاف ديال قبيلة لواتة كان ف نفس لوقت راهب ديال ݣورزيل، ؤ بلي تصاور ديال هاد رّب علا شكل تور كانو كيتخادو ديما ف لحرب. قبل لبدية د لمقاتلة، كانو لّواتيين كيطلقو تور د بصّح علا لعدو ديالهوم.

 مصادر 

تصنيف:ديانة أمازيغية قديمة
تصنيف:ربايب و ربات د لأمازيغ
تصنيف:عجولا ف لأساطير
تصنيف:مقالات فيها مصدر و 3000 بايت